title: 2007/114/EK: A Bizottság határozata ( 2007. február 8. ) az 58/2003/EK tanácsi rendelet alkalmazásában az oktatási, audiovizuális és kulturális területen működő közösségi programok irányítására létrehozott Európai Oktatási, Audiovizuális és Kulturális Ügynökség létrehozásáról szóló 2005/56/EK határozat módosításáról (EGT vonatkozású szöveg )

text:
               17.2.2007

               HU

               Az Európai Unió Hivatalos Lapja

               L 49/21

      A BIZOTTSÁG HATÁROZATA

   (2007. február 8.)
   az 58/2003/EK tanácsi rendelet alkalmazásában az oktatási, audiovizuális és kulturális területen működő közösségi programok irányítására létrehozott Európai Oktatási, Audiovizuális és Kulturális Ügynökség létrehozásáról szóló 2005/56/EK határozat módosításáról
   (EGT vonatkozású szöveg)
   (2007/114/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a közösségi programok igazgatásában bizonyos feladatokkal megbízott végrehajtó hivatalokra vonatkozó alapszabály megállapításáról szóló, 2002. december 19-i 58/2003/EK tanácsi rendeletre (1) és különösen annak 3. cikke (1) bekezdésére,
   mivel:

               (1)

               A 2005/56/EK bizottsági határozat (2) 4. cikke szerint az Európai Oktatási, Audiovizuális és Kulturális Ügynökség (a továbbiakban: az ügynökség) oktatási, audiovizuális és kulturális területen működő közösségi programok irányításával kapcsolatos egyes feladatok végrehajtásáért felelős.

               (2)

               Az ügynökségre bízott programok nagy része 2006. december 31-én befejeződött. Ezeket új programok váltják fel, a 2007. január 1-je és a 2013. december 31-e közötti időtartamra.

               (3)

               A 2005/56/EK határozat 3. cikke (2) bekezdésével összhangban a Bizottság által elvégzett külső értékelés megállapította, hogy az ügynökség bevonása az oktatási, az audiovizuális és a kulturális területen indított közösségi programok egyes centralizált vetületeinek irányításába a lehető legjobb megoldás. Ezért az értékelésben a Bizottság javasolta, hogy az ügynökség feladatait terjesszék ki az oktatási, az audiovizuális és a kulturális területen indított új programok centralizált vetületeinek irányítására is.

               (4)

               A fent említett elemzés fényében nem csupán az új programok irányítását kell az ügynökségre bízni, hanem az egyéb rendelkezések vagy források által finanszírozható olyan projektekét is, amelyek az ügynökség jelenlegi hatáskörébe tartoznak. E projektek finanszírozása a következő eszközökből történhet: közösségi támogatás a nyugat-balkáni országok számára az Európai Fejlesztési Alap forrásai, az európai szomszédság- és partnerségpolitika egyes eszközei, a fejlesztési együttműködés finanszírozási eszköze, valamint a Közösség harmadik országokkal kötött egyes megállapodásai oktatási, szakképzési és ifjúsági téren.

               (5)

               Emellett a Bizottság az ügynökségre kívánja bízni a „Socrates” közösségi oktatási cselekvési program második szakaszának 6.1. alprogramjában és az egész életen át tartó tanulás terén létrehozott cselekvési program transzverzális programjában említett európai oktatási információs hálózat („Eurydice”) közösségi szintű megvalósítását.

               (6)

               Végezetül az ügynökségre bízott új programok tartós és hatékony irányításának biztosítása érdekében módosítani kell az ügynökség időtartamát, és az új programok időtartamához kell igazítani. Az ügynökség időtartamának továbbá magában kell foglalnia egy, az új programok végrehajtási időszakától számított két éves (2014–2015) fokozatos megszüntetési időtartamot (phasing out) annak érdekében, hogy az ügynökség lezárhassa e végrehajtási időszak utolsó évében kiválasztott projekteket.

               (7)

               Következésképpen a 2005/56/EK határozatot módosítani kell.

               (8)

               Az e határozatban előírt rendelkezések összhangban vannak a Végrehajtó Hivatalok Bizottságának véleményével,

         A KÖVETKEZŐKÉPPEN HATÁROZOTT:
   1. cikk
   A 2005/56/EK határozat a következőképpen módosul:

               1.

               A 3. cikk (1) bekezdése helyébe a következő szöveg lép:
               „(1)   Az ügynökséget 2005. január 1-jén kezdődő, határozott időtartamra hozzák létre, amely 2015. december 31-én ér véget.”

               2.

               A 4. cikk (1) bekezdése helyébe a következő szöveg lép:
               „(1)   Az ügynökség a következő közösségi programok egyes vetületeinek az irányításáért felelős:

                           1)

                           a 253/2000/EK európai parlamenti és tanácsi határozattal (3) jóváhagyott Socrates közösségi oktatási cselekvési program (2000–2006) második szakasza;

                           2)

                           az 1999/382/EK tanácsi határozattal (4) jóváhagyott Leonardo da Vinci közösségi szakképzési cselekvési program (2000–2006) második szakasza;

                           3)

                           az 1031/2000/EK európai parlamenti és tanácsi határozattal (5) jóváhagyott Ifjúság közösségi cselekvési program (2000–2006);

                           4)

                           az 508/2000/EK európai parlamenti és tanácsi határozattal (6) jóváhagyott Kultúra 2000 program (2000–2006);

                           5)

                           a 99/2000/EK, Euratom tanácsi rendeletben (7) meghatározott, a kelet-európai és közép-ázsiai partnerállamoknak történő segítségnyújtás rendelkezései alapján finanszírozható projektek (2000–2006) a felsőoktatás területén;

                           6)

                           a 2666/2000/EK tanácsi rendelet (8) keretében jóváhagyott, az Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatás rendelkezései alapján finanszírozható projektek (2000–2006) a felsőoktatás területén;

                           7)

                           a 2001/196/EK tanácsi határozattal (9) jóváhagyott, az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program megújításáról (2001–2005) szóló megállapodás rendelkezései alapján finanszírozható projektek;

                           8)

                           a 2001/197/EK tanácsi határozattal (10) jóváhagyott, az Európai Közösség és Kanada kormánya között felsőoktatási és képzési együttműködési program megújításáról (2001–2005) szóló megállapodás rendelkezései alapján finanszírozható projektek;

                           9)

                           a 2000/821/EK tanácsi határozattal (11) jóváhagyott program az európai audiovizuális művek létrehozásának elősegítésére (MEDIA Plus – Fejlesztés, terjesztés és vásárlásösztönzés) (2001–2006);

                           10)

                           a 163/2001/EK európai parlamenti és tanácsi határozattal (12) jóváhagyott képzési program az európai audiovizuális műsorkészítő ágazatban működő szakemberek számára (MEDIA Oktatás) (2001–2006);

                           11)

                           a 2318/2003/EK európai parlamenti és tanácsi határozattal (13) jóváhagyott többéves program (2004–2006) az információs és kommunikációs technológiák (IKT) hatékony integrálásáról az európai oktatási és szakképzési rendszerekbe (elektronikus tanulási program/e-learning);

                           12)

                           a 2004/100/EK tanácsi határozattal (14) jóváhagyott közösségi program az aktív európai polgárság (a polgári részvétel) támogatására (2004–2006);

                           13)

                           a 790/2004/EK európai parlamenti és tanácsi határozattal (15) jóváhagyott közösségi cselekvési program az ifjúságpolitika terén európai szintű tevékenységet folytató szervezetek előmozdítására (2004–2006);

                           14)

                           a 791/2004/EK európai parlamenti és tanácsi határozattal (16) jóváhagyott közösségi cselekvési program az oktatás és a képzés terén európai szintű tevékenységet folytató szervezetek támogatására, illetve meghatározott tevékenységek előmozdítására (2004–2006);

                           15)

                           a 792/2004/EK európai parlamenti és tanácsi határozattal (17) jóváhagyott közösségi cselekvési program a kultúra terén európai szintű tevékenységet folytató szervezetek támogatására (2004–2006);

                           16)

                           a 9. Európai Fejlesztési Alap (18) forrásaival finanszírozható projektek a felsőoktatás területén (2000–2007);

                           17)

                           a 2317/2003/EK európai parlamenti és tanácsi határozattal (19) jóváhagyott program a harmadik országokkal történő együttműködésen keresztül a felsőoktatás minőségének javítására és az interkulturális megértés előmozdítására irányuló program (Erasmus Mundus) létrehozására (2004–2008);

                           18)

                           a 2006/910/EK tanácsi határozattal (20) jóváhagyott, az Európai Közösség és az Amerikai Egyesült Államok között a felsőoktatásban, a szakoktatásban és a szakképzésben történő együttműködésre irányuló program megújításáról (2006–2013) szóló megállapodás rendelkezései alapján finanszírozható projektek;

                           19)

                           a 2006/964/EK tanácsi határozattal (21) jóváhagyott, az Európai Közösség és Kanada kormánya közötti, a felsőoktatás, a képzés és az ifjúság területén történő együttműködés keretének (2006–2013) létrehozásáról szóló megállapodás rendelkezései alapján finanszírozható projektek;

                           20)

                           az 1720/2006/EK európai parlamenti és tanácsi határozattal (22) jóváhagyott, az egész életen át tartó tanulás (Life Long Learning) terén létrehozott cselekvési program (2007–2013);

                           21)

                           az 1855/2006/EK európai parlamenti és tanácsi határozattal (23) jóváhagyott Kultúra program (2007–2013);

                           22)

                           az 1904/2006/EK európai parlamenti és tanácsi határozattal (24) jóváhagyott, az aktív európai polgárságot támogató Európa a polgárokért program (2007–2013);

                           23)

                           az 1719/2006/EK európai parlamenti és tanácsi határozattal (25) jóváhagyott Cselekvő ifjúság program (2007–2013);

                           24)

                           az 1718/2006/EK európai parlamenti és tanácsi határozattal (26) jóváhagyott, az európai audiovizuális ágazatot támogató program (MEDIA 2007) (2007–2013);

                           25)

                           az 1085/2006/EK tanácsi rendelettel (27) létrehozott előcsatlakozási támogatási eszközzel (IPA) finanszírozható projektek a felsőoktatás és az ifjúság területén (2007–2013);

                           26)

                           a 443/92/EGK tanácsi rendelet (28) keretében jóváhagyott, az ázsiai fejlődő országokkal folytatott gazdasági együttműködési támogatás rendelkezései alapján finanszírozható projektek a felsőoktatás területén;

                           27)

                           az 1638/2006/EK európai parlamenti és tanácsi rendelettel (29) létrehozott európai szomszédsági és partnerségi eszköz rendelkezéseivel finanszírozható projektek a felsőoktatás területén;

                           28)

                           az 1905/2006/EK európai parlamenti és tanácsi rendelettel (30) létrehozott fejlesztési együttműködési és gazdasági együttműködési eszköz által finanszírozható projektek a felsőoktatás területén.

               3.

               A 4. cikk (2) bekezdése a következő d) ponttal egészül ki:

                           „d)

                           az európai oktatási információs hálózat (»Eurydice«) közösségi szinten történő megvalósítása az információk összegyűjtése, elemzése és terjesztése, valamint tanulmányok és kiadványok készítése céljából.”

               4.

               A 6. cikk helyébe a következő szöveg lép:
               „6. cikk
               Pénzügyi támogatás
               Bármely egyéb bevétel sérelme nélkül az ügynökség a működéséhez az Európai Közösségek általános költségvetésében szereplő pénzügyi támogatásban és az Európai Fejlesztési Alap forrásaiban részesül. E pénzügyi támogatást és e forrásokat a 4. cikk (1) bekezdésében említett programok és adott esetben, a végrehajtásukban a 4. cikk (3) bekezdése alapján az ügynökségre bízott más közösségi programok finanszírozási keretéből fizetik.”

         2. cikk
   Ez a határozat 2007. január 1-jén lép hatályba.

      Kelt Brüsszelben, 2007. február 8-án.

            a Bizottság részéről

         Ján FIGEĽ

            a Bizottság tagja

      (1)  HL L 11., 2003.1.16., 1. o.

      (2)  HL L 24., 2005.1.27., 35. o.

      (3)

               (1)*

                  HL L 28., 2000.2.3., 1. o. A legutóbb a 885/2004/EK tanácsi rendelettel (HL L 168., 2004.5.1., 1. o.) módosított határozat.

      (4)

               (2)*

                  HL L 146., 1999.6.11., 33. o. A legutóbb a 885/2004/EK rendelettel módosított határozat.

      (5)

               (3)*

                  HL L 117., 2000.5.18., 1. o. A legutóbb a 885/2004/EK rendelettel módosított határozat.

      (6)

               (4)*

                  HL L 63., 2000.3.10., 1. o. A legutóbb a 885/2004/EK rendelettel módosított határozat.

      (7)

               (5)*

                  HL L 12., 2000.1.18., 1. o. A 2112/2005/EK rendelettel (HL L 344., 2005.12.27., 23. o.) módosított rendelet.

      (8)

               (6)*

                  HL L 306., 2000.12.7., 1. o. A legutóbb a 2112/2005/EK rendelettel módosított rendelet.

      (9)

               (7)*

                  HL L 71., 2001.3.13., 7. o.

      (10)

               (8)*

                  HL L 71., 2001.3.13., 15. o.

      (11)

               (9)*

                  HL L 336., 2000.12.30., 82. o. A legutóbb a 885/2004/EK rendelettel módosított határozat.

      (12)

               (10)*

                  HL L 26., 2001.1.27., 1. o. A legutóbb a 885/2004/EK rendelettel módosított határozat.

      (13)

               (11)*

                  HL L 345., 2003.12.31., 9. o.

      (14)

               (12)*

                  HL L 30., 2004.2.4., 6. o.

      (15)

               (13)*

                  HL L 138., 2004.4.30., 24. o.

      (16)

               (14)*

                  HL L 138., 2004.4.30., 31. o.

      (17)

               (15)*

                  HL L 138., 2004.4.30., 40. o.

      (18)

               (16)*

               A tagállamok kormányainak a Tanács keretében ülésező képviselői közötti, a 2000. június 23-i, Cotonouban (Benin) aláírt, az afrikai, karibi és csendes-óceáni országok, valamint az Európai Közösség és tagállamai közötti partnerségi megállapodás pénzügyi jegyzőkönyve alapján nyújtandó közösségi támogatás finanszírozásáról és adminisztrációjáról, továbbá az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodással (HL L 317., 2000.12.15., 355. o.) létrehozott alap.

      (19)

               (17)*

                  HL L 345., 2003.12.31., 1. o.

      (20)

               (18)*

                  HL L 346., 2006.12.9, 33. o.

      (21)

               (19)*

                  HL L 397., 2006.12.30, 14. o.

      (22)

               (20)*

                  HL L 327., 2006.11.24, 45. o.

      (23)

               (21)*

                  HL L 372., 2006.12.27, 1. o.

      (24)

               (22)*

                  HL L 378., 2006.12.27, 32. o.

      (25)

               (23)*

                  HL L 327., 2006.11.24, 30. o.

      (26)

               (24)*

               HL L 327., 2006.11.24, 12. o

      (27)

               (25)*

                  HL L 210., 2006.7.31, 82. o.

      (28)

               (26)*

                  HL L 52., 1992.2.27, 1. o. A legutóbb a 2112/2005/EK rendelettel módosított rendelet.

      (29)

               (27)*

                  HL L 310., 2006.11.9, 1. o.

      (30)

               (28)*

                  HL L 378., 2006.12.27, 41. o.”


title: Az Európai Parlament és a Tanács (EU) 2016/2371 határozata (2016. december 14.) a Jordán Hásimita Királyságnak nyújtandó további makroszintű pénzügyi támogatásról

text:
               23.12.2016

               HU

               Az Európai Unió Hivatalos Lapja

               L 352/18

         AZ EURÓPAI PARLAMENT ÉS A TANÁCS (EU) 2016/2371 HATÁROZATA
   (2016. december 14.)
   a Jordán Hásimita Királyságnak nyújtandó további makroszintű pénzügyi támogatásról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 212. cikke (2) bekezdésére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   rendes jogalkotási eljárás keretében (1),
   mivel:

               (1)

               Az Európai Unió (a továbbiakban: az Unió) és a Jordán Hásimita Királyság (a továbbiakban: Jordánia) közötti kapcsolatok az európai szomszédságpolitika keretén belül fejlődnek. Jordánia 1997. november 24-én társulási megállapodást (2) írt alá az Unióval, amely 2002. május 1-jén lépett hatályba. E megállapodás keretében az Unió és Jordánia fokozatosan, 12 éves átmeneti időszak alatt létrehozott egy szabadkereskedelmi övezetet. Ezenfelül 2007-ben hatályba lépett a mezőgazdasági termékek további liberalizálásáról szóló megállapodás (3). 2010-ben az Unió és Jordánia kiemelt státusú partnerségről állapodtak meg, amely az együttműködés területeinek kibővítésével jár. Az Unió és Jordánia közötti kereskedelemre vonatkozó vitarendezési mechanizmusról szóló, 2009 decemberében parafált jegyzőkönyv 2011. július 1-jén lépett hatályba. A kétoldalú politikai párbeszéd és gazdasági együttműködés a társulási megállapodás és a 2014–2017-es időszakra szóló egységes támogatási keret keretében fejlődött tovább.

               (2)

               2011 óta Jordánia számos politikai reformot kezdett meg a parlamenti demokrácia és a jogállamiság megszilárdítása érdekében. Létrehozták az Alkotmánybíróságot és a Független Választási Bizottságot, továbbá a jordán parlament számos fontos törvényt fogadott el, beleértve a választási törvényt és a politikai pártokról szóló törvényt, valamint a decentralizációról és az önkormányzatokról szóló törvényeket.

               (3)

               A jordán gazdaságot érzékenyen érintette a régióban – nevezetesen a szomszédos Irakban és Szíriában – folyamatban lévő regionális nyugtalanság. A korábbinál kedvezőtlenebb globális környezettel együtt ez a regionális nyugtalanság komoly terheket rótt a külső egyensúlyra és az államháztartásra egyaránt. A turizmust és a közvetlen külföldi befektetések beáramlását ez negatívan érintette, a kereskedelmi útvonalakat lezárták és az Egyiptomból származó földgáz szállítása akadozott. Ezen túlmenően a jordán gazdaságot érintette a szíriai menekültek nagyarányú beáramlása is, amely növelte a költségvetés helyzetére, a közszolgáltatásokra és az infrastruktúrára nehezedő nyomást.

               (4)

               A szíriai konfliktusok 2011-es kitörése óta az Unió kinyilvánította egyértelmű elkötelezettségét, hogy támogatja Jordániát a szíriai válságból és különösen az ország területén jelentős számban tartózkodó szír menekültek jelenlétéből eredő gazdasági és szociális következmények kezelése során. Ennek keretében növelte a Jordániának nyújtott pénzügyi támogatást, számos területen – így a civil társadalom, a választási rendszer, a biztonság, a regionális fejlesztés, valamint a társadalmi és gazdasági reformok terén – megerősítve az országgal folytatott együttműködést. Az Unió ezenfelül felajánlotta Jordániának a mélyreható és átfogó szabadkereskedelmi térségre vonatkozó megállapodás megkötésének lehetőségét.

               (5)

               Ebben a nehéz gazdasági és pénzügyi helyzetben a jordániai hatóságok és a Nemzetközi Valutaalap (IMF) 2012 augusztusában megállapodtak az első gazdasági kiigazgatási programban, amelyet 2 000 millió USD összegű hároméves készenléti hitelmegállapodás támogatott. Ez a program 2015 augusztusában sikerrel zárult. E program keretében Jordánia jelentős haladást ért el a költségvetési konszolidáció – amelyet segített az olajárak csökkenése is – és a strukturális reformok terén.

               (6)

               Jordánia 2012 decemberében kiegészítő makroszintű pénzügyi támogatást kért az Uniótól. Válaszként 2013 decemberében 180 millió EUR összegű – hitel formájában nyújtandó – makroszintű pénzügyi támogatás (4) nyújtásáról szóló határozat (a továbbiakban: MFA-I) került elfogadásra. Az MFA-I-hez kapcsolódó szakpolitikai feltételeket meghatározó egyetértési megállapodás 2014. március 18-án lépett hatályba. A megállapodott szakpolitikai intézkedések végrehajtását követően az MFA-I első részletét 2015. február 10-én, második részletét pedig 2015. október 15-én folyósították.

               (7)

               A szíriai válság kitörése óta az Unió közel 1 130 millió EUR-t különített el Jordánia számára. Ez magában foglalja – az első makroszintű pénzügyi támogatási műveletből származó 180 millió EUR összegen felül – a rendszeres programozott kétoldalú együttműködés keretében az Európai Szomszédsági Támogatási Eszközből Jordániának nyújtott 500 millió EUR-t, a humanitárius költségvetésből nyújtott mintegy 250 millió EUR-t, valamint a stabilitás és a béke elősegítését szolgáló eszközből nyújtott több mint 30 millió EUR-t. Ezen túlmenően az Európai Beruházási Bank 2011 óta 264 millió EUR összegű kölcsönt bocsátott rendelkezésre.

               (8)

               A szíriai válság 2015-ös fokozódása súlyosan érintette Jordániát a kereskedelemre, a turizmusra és a befektetői bizalomra gyakorolt hatása révén. Jordániára kihatott az Öböl-menti Együttműködési Tanácshoz tartozó országok pénzügyi támogatásának csökkenése is, amelyeket az olajár csökkenése érintett. Ennek következtében a gazdasági növekedés ismét lelassult, a munkanélküliség növekedett és új fiskális és külső finanszírozási szükségletek merültek fel.

               (9)

               Ebben a nehéz helyzetben az Unió megerősítette a jordániai gazdasági és szociális kihívások, valamint a reformfolyamat támogatása iránti elkötelezettségét. Ezen elkötelezettségének különösen a „Segítségnyújtás Szíriának és a térségnek” című, 2016. február 4-i londoni konferencián adott hangot, ahol az Unió ígéretet tett, hogy a 2016-2017-es időszak során a menekültválság által leginkább érintett országok, ezen belül Jordánia számára 2 390 millió EUR összegű pénzügyi támogatást biztosít. A jordániai reformfolyamat uniós politikai és gazdasági támogatása összhangban van az európai szomszédságpolitika keretében folytatott, a dél-mediterrán régióra vonatkozó uniós politikával.

               (10)

               Jordánia gazdasági és pénzügyi helyzetének megromlása után az IMF Jordániával egy újabb megállapodásról is tárgyalásokat kezdett, amelyet kibővített hiteleszköz (a továbbiakban: IMF-program) formájában, valószínűleg egy 2016 második félévétől kezdődő hároméves időszakra nyújtana. Az új IMF-program célja Jordánia rövid távú fizetésimérleg-problémáinak enyhítése, valamint az ország ösztönzése határozott kiigazítási intézkedések végrehajtására.

               (11)

               2016 márciusában a romló gazdasági helyzetre és kilátásokra való tekintettel Jordánia további makroszintű pénzügyi támogatást kért az Uniótól.

               (12)

               Mivel Jordánia az európai szomszédságpolitikához tartozó ország, uniós makroszintű pénzügyi támogatásra jogosultnak tekintendő.

               (13)

               Az uniós makroszintű pénzügyi támogatásnak feltétel nélküli és célhoz nem kötött fizetésimérleg-támogatás formájában nyújtott rendkívüli pénzügyi eszköznek kell lennie, amelynek célja a kedvezményezett azonnali külső finanszírozási szükségletének kielégítése és egy olyan – hathatós és azonnal érvényesülő kiigazítási és strukturális reformintézkedéseket tartalmazó – szakpolitikai program végrehajtásának támogatása, amelyet a fizetési mérleg helyzetének rövid időn belüli javítására dolgoztak ki.

               (14)

               Tekintettel arra, hogy Jordánia az IMF és más multilaterális intézmények által biztosított forrásokat beszámítva is jelentős külső finanszírozási réssel szembesül, a Jordániának nyújtandó uniós makroszintű pénzügyi támogatás a jelenlegi kivételes körülmények között megfelelő válasznak tekinthető Jordánia azon kérésére, hogy az IMF-programhoz kapcsolódva az Unió is támogassa a gazdasági stabilizációt. Az uniós makroszintű pénzügyi támogatás hozzájárul Jordánia gazdasági stabilizációjához és strukturálisreform-programjához, és kiegészíti az IMF pénzügyi megállapodása keretében rendelkezésre bocsátott forrásokat.

               (15)

               Az uniós makroszintű pénzügyi támogatásnak Jordánia fenntartható külső finanszírozási helyzetének helyreállítására kell irányulnia, ezáltal támogatva Jordánia gazdasági és társadalmi fejlődését.

               (16)

               Az uniós makroszintű pénzügyi támogatás összegét Jordánia fennmaradó külső finanszírozási igényének teljes körű számszerű értékelése alapján kell meghatározni, figyelembe véve, hogy az ország mennyiben képes saját forrásokból – különösen a rendelkezésére álló nemzetközi tartalékokból – finanszírozni magát. Az uniós makroszintű pénzügyi támogatásnak ki kell egészítenie az IMF és a Világbank programjait és forrásait. A támogatás összegének meghatározásakor továbbá figyelembe kell venni a multilaterális donoroktól várható pénzügyi hozzájárulást, az Unió és a más donorok közötti méltányos tehermegosztás biztosításának szükségességét, az Unió egyéb külső finanszírozási eszközeinek korábbi jordániai felhasználását és a teljes uniós szerepvállalás hozzáadott értékét is.

               (17)

               A Bizottságnak biztosítania kell, hogy az uniós makroszintű pénzügyi támogatás jogi szempontból és tartalmilag összhangban álljon a külső fellépés különféle területeinek alapelveivel és célkitűzéseivel, az említett területekre vonatkozóan elfogadott intézkedésekkel, valamint az egyéb vonatkozó uniós szakpolitikákkal.

               (18)

               Az uniós makroszintű pénzügyi támogatásnak elő kell mozdítania a Jordániával kapcsolatos uniós külpolitikát. A makroszintű pénzügyi támogatási műveletek során a Bizottság szolgálatainak és az Európai Külügyi Szolgálatnak mindvégig szorosan együtt kell működniük annak érdekében, hogy koordinálják az Unió külpolitikáját, és biztosítsák annak következetességét.

               (19)

               Az uniós makroszintű pénzügyi támogatásnak hozzá kell járulnia az Unióval közösen vallott értékekkel, többek között a demokráciával, a jogállamisággal, a jó kormányzással, az emberi jogok tiszteletben tartásával, a fenntartható fejlődéssel és a szegénység visszaszorításával, valamint a nyitott, szabályokon alapuló és tisztességes kereskedelem elveivel összefüggésben Jordánia által tett kötelezettségvállalások teljesítéséhez.

               (20)

               Az uniós makroszintű pénzügyi támogatás nyújtásának előfeltételéül kell szabni, hogy Jordánia tartsa tiszteletben a hatékony demokratikus mechanizmusokat – többek között a többpárti parlamentáris rendszert – és a jogállamiságot, valamint garantálja az emberi jogok tiszteletben tartását. Emellett az uniós makroszintű pénzügyi támogatás sajátos célja a jordániai államháztartás-irányítási rendszerek hatékonyságának, átláthatóságának és elszámoltathatóságának fokozása, valamint a fenntartható és inkluzív növekedés, a munkahelyteremtés és az államháztartási konszolidáció előmozdítását célzó strukturális reformok elősegítése. A Bizottságnak és az Európai Külügyi Szolgálatnak rendszeresen nyomon kell követnie az előfeltételek teljesülését és az említett célkitűzések megvalósulását.

               (21)

               Az Unió uniós makroszintű pénzügyi támogatáshoz kapcsolódó pénzügyi érdekeinek hatékony védelme céljából Jordániának megfelelő intézkedéseket kell hoznia a támogatással kapcsolatos csalás, korrupció és bármely egyéb szabálytalanság megelőzése és az ellenük való küzdelem érdekében. Ezen túlmenően rendelkezni kell a Bizottság által végrehajtandó ellenőrzésekről és a Számvevőszék által végzendő pénzügyi ellenőrzésekről.

               (22)

               Az uniós makroszintű pénzügyi támogatás rendelkezésre bocsátása nem érinti az Európai Parlament és a Tanács mint költségvetési hatóság hatásköreit.

               (23)

               A makroszintű pénzügyi támogatásra elkülönített összegeknek összhangban kell lenniük a többéves pénzügyi keretben megállapított költségvetési előirányzatokkal.

               (24)

               Az uniós makroszintű pénzügyi támogatást a Bizottságnak kell kezelnie. Annak érdekében, hogy az Európai Parlament és a Tanács figyelemmel kísérhesse e határozat végrehajtását, a Bizottságnak rendszeresen tájékoztatnia kell őket a támogatással kapcsolatos fejleményekről, és rendelkezésükre kell bocsátania a vonatkozó dokumentumokat.

               (25)

               E határozat végrehajtása egységes feltételeinek biztosítása érdekében a Bizottságra végrehajtási hatásköröket kell ruházni. Ezeket a végrehajtási hatásköröket a 182/2011/EU európai parlamenti és tanácsi rendeletnek (5) megfelelően kell gyakorolni.

               (26)

               Az uniós makroszintű pénzügyi támogatást az egyetértési megállapodásba foglalandó gazdaságpolitikai feltételekhez kell kötni. A végrehajtás egységes feltételeinek biztosítása és a hatékonyság érdekében a Bizottságot fel kell hatalmazni arra, hogy e feltételeket a 182/2011/EU rendelettel összhangban a tagállamok képviselőiből álló bizottság felügyelete alatt tárgyalja meg a jordániai hatóságokkal. Az említett rendelet értelmében általános szabályként a tanácsadó bizottsági eljárást kell alkalmazni a rendeletben meghatározottaktól eltérő esetekben. Tekintettel a 90 millió EUR összeghatárnál nagyobb mértékű támogatás potenciálisan jelentős hatásaira, az említett értékhatár feletti műveletekre helyénvaló a vizsgálóbizottsági eljárást alkalmazni. Figyelembe véve a Jordániának nyújtandó uniós makroszintű pénzügyi támogatás összegét, a vizsgálóbizottsági eljárást kell alkalmazni az egyetértési megállapodás elfogadására, valamint a támogatás csökkentésére, felfüggesztésére és megszüntetésére,

         ELFOGADTA EZT A HATÁROZATOT:
   1. cikk
   (1)   Jordánia gazdasági stabilizációjának és érdemi reformtervének támogatása céljából az Unió legfeljebb 200 millió EUR összegű makroszintű pénzügyi támogatást (a továbbiakban: uniós makroszintű pénzügyi támogatás) nyújt Jordániának. A támogatás hozzájárul Jordánia IMF-programban meghatározott, a fizetési mérleghez kapcsolódó finanszírozási szükségleteinek fedezéséhez.
   (2)   Az Unió a makroszintű pénzügyi támogatás teljes összegét hitel formájában bocsátja Jordánia rendelkezésére. A Bizottság felhatalmazást kap arra, hogy a szükséges források biztosítása céljából az Unió nevében a tőkepiacokon vagy pénzügyi intézményektől hitelt vegyen fel, és a pénzt Jordániának továbbhitelezze. A hitelek maximális átlagos futamideje 15 év.
   (3)   Az uniós makroszintű pénzügyi támogatás rendelkezésre bocsátását a Bizottság oly módon irányítja, hogy az összeegyeztethető legyen az IMF és Jordánia közötti megállapodásokkal és egyetértési megállapodásokkal, illetve az Unió és Jordánia között létrejött társulási megállapodásban, a 2014–2017-es időszakra szóló egységes támogatási keretben és a jövőbeni partnerségi prioritásokban a gazdasági reform tekintetében meghatározott legfontosabb elvekkel és célkitűzésekkel. A Bizottság rendszeresen tájékoztatja az Európai Parlamentet és a Tanácsot az uniós makroszintű pénzügyi támogatással kapcsolatos fejleményekről, ideértve az abból teljesített kifizetéseket is, valamint kellő időben ezen intézmények rendelkezésére bocsátja a vonatkozó dokumentumokat.
   (4)   Az uniós makroszintű pénzügyi támogatás a 3. cikk (1) bekezdésében említett egyetértési megállapodás hatálybalépését követő naptól számított két és fél évig áll rendelkezésre.
   (5)   Abban az esetben, ha Jordánia finanszírozási igénye az uniós makroszintű pénzügyi támogatás folyósításának időszakában jelentősen csökken a kezdeti előrejelzésekhez képest, a Bizottság a 7. cikk (2) bekezdésében említett vizsgálóbizottsági eljárás keretében csökkenti, felfüggeszti vagy megszünteti a támogatást.
   2. cikk
   (1)   Az uniós makroszintű pénzügyi támogatás nyújtásának előfeltétele, hogy Jordánia tiszteletben tartsa a hatékony demokratikus mechanizmusokat – többek között a többpárti parlamentáris rendszert – és a jogállamiságot, valamint garantálja az emberi jogok tiszteletben tartását.
   (2)   A Bizottság és az Európai Külügyi Szolgálat az uniós makroszintű pénzügyi támogatás teljes életciklusa alatt nyomon követi az (1) bekezdésben meghatározott előfeltétel teljesülését.
   (3)   E cikk (1) és (2) bekezdését a 2010/427/EU tanácsi határozattal (6) összhangban kell alkalmazni.
   3. cikk
   (1)   A Bizottság a 7. cikk (2) bekezdésében említett vizsgálóbizottsági eljárás keretében megállapodik a jordániai hatóságokkal az uniós makroszintű pénzügyi támogatáshoz kapcsolódó, a strukturális reformokra és a rendezett államháztartásra összpontosító, pontosan meghatározott gazdaságpolitikai és pénzügyi feltételekről, amelyeket az e feltételek teljesítésére vonatkozó időkeretet is tartalmazó egyetértési megállapodásba (a továbbiakban: az egyetértési megállapodás) kell foglalni. Az egyetértési megállapodásban meghatározott gazdaságpolitikai és pénzügyi feltételeknek összhangban kell lenniük az 1. cikk (3) bekezdésében említett megállapodásokkal és egyetértési megállapodásokkal, köztük a Jordánia által az IMF támogatásával végrehajtott makrogazdasági kiigazítási és strukturálisreform-programokkal.
   (2)   Az (1) bekezdésben említett feltételek különösen a jordániai államháztartás-irányítási rendszerek hatékonyságának, átláthatóságának és elszámoltathatóságának javítását célozzák, többek között az uniós makroszintű pénzügyi támogatás felhasználása tekintetében. A szakpolitikai intézkedések kidolgozásakor megfelelő mértékben figyelembe kell venni a kölcsönös piacnyitás, a szabályokon alapuló méltányos kereskedelem fejlesztése, valamint az Unió külpolitikájával összefüggő más prioritások terén elért előrelépést is. Az említett célkitűzések megvalósítása terén elért eredményeket a Bizottság rendszeresen nyomon követi.
   (3)   Az uniós makroszintű pénzügyi támogatás részletes pénzügyi feltételeit a Bizottság és a jordániai hatóságok között megkötendő hitelmegállapodásban kell meghatározni.
   (4)   A Bizottság rendszeres időközönként ellenőrzi, hogy teljesülnek-e a 4. cikk (3) bekezdésében említett feltételek, ideértve azt is, hogy Jordánia gazdaságpolitikája összhangban van-e az uniós makroszintű pénzügyi támogatás célkitűzéseivel. Ennek során a Bizottság szorosan együttműködik az IMF-fel és a Világbankkal, és szükség esetén az Európai Parlamenttel és a Tanáccsal.
   4. cikk
   (1)   A (3) bekezdésben említett feltételektől függően a Bizottság az uniós makroszintű pénzügyi támogatást két hitelrészletben bocsátja rendelkezésre. Az egyes részletek nagyságát az egyetértési megállapodásban határozzák meg.
   (2)   Az uniós makroszintű pénzügyi támogatás összegeire szükség esetén a 480/2009/EK, Euratom tanácsi rendelettel (7) összhangban a külső fellépésekre vonatkozó garanciaalapban tartalékot kell képezni.
   (3)   A Bizottság az összes alábbi feltétel teljesítésétől függően dönt a részletek folyósításáról:

               a)

               a 2. cikkben meghatározott előfeltétel;

               b)

               a nem elővigyázatossági jellegű IMF-hitelkeret által támogatott, erőteljes kiigazítási és strukturális reformintézkedéseket tartalmazó szakpolitikai program végrehajtása terén elért tartósan kielégítő eredmény; valamint

               c)

               az egyetértési megállapodásban szereplő gazdaságpolitikai és pénzügyi feltételek kielégítő teljesítése.

         A második részlet folyósítására elvben legkorábban három hónappal az első részlet rendelkezésre bocsátása után kerülhet sor.
   (4)   Amennyiben a (3) bekezdés első albekezdésében említett feltételek nem teljesülnek, a Bizottság átmenetileg felfüggeszti vagy megszünteti az uniós makroszintű pénzügyi támogatás folyósítását. Ilyen esetben tájékoztatja az Európai Parlamentet és a Tanácsot a felfüggesztés vagy megszüntetés okairól.
   (5)   Az uniós makroszintű pénzügyi támogatást a Jordán Központi Bank részére kell folyósítani. Az egyetértési megállapodásban meghatározandó rendelkezésektől függően – ideértve a fennmaradó költségvetési finanszírozási igény megerősítését is – az uniós pénzeszközöket a jordániai pénzügyminisztérium mint végső kedvezményezett számára is át lehet utalni.
   5. cikk
   (1)   Az uniós makroszintű pénzügyi támogatáshoz kapcsolódó hitelfelvételi és -nyújtási műveleteket euróban, egyazon értéknap alkalmazásával kell végrehajtani, és az Unió ennek során nem lehet érintett a futamidők átalakításában, árfolyam- vagy kamatkockázatokban vagy más kereskedelmi kockázatban.
   (2)   Ha a körülmények megengedik és amennyiben Jordánia kéri, a Bizottság megteheti a szükséges lépéseket annak biztosítására, hogy a hitelfeltételek tartalmazzanak előtörlesztési rendelkezést, és hogy ehhez a hitelfelvételi műveletek feltételei közé felvett megfelelő rendelkezés kapcsolódjon.
   (3)   Ha a körülmények megengedik a hitel kamatlábának csökkentését és amennyiben Jordánia kéri, a Bizottság dönthet úgy, hogy részben vagy egészben refinanszírozza eredeti kölcsöneit, vagy átalakíthatja a vonatkozó pénzügyi feltételeket. A refinanszírozási vagy átalakítási műveleteket az (1) és a (4) bekezdéssel összhangban kell végrehajtani, és azok nem eredményezhetik az érintett felvett hitelek futamidejének meghosszabbítását, illetve a refinanszírozás vagy az átalakítás napján fennálló tőketartozás összegének növekedését.
   (4)   Az e határozat szerinti hitelfelvételi és hitelnyújtási műveletek kapcsán az Unió részéről felmerülő összes költséget Jordánia viseli.
   (5)   A Bizottság tájékoztatja az Európai Parlamentet és a Tanácsot a (2) és a (3) bekezdésben említett műveletek alakulásáról.
   6. cikk
   (1)   Az uniós makroszintű pénzügyi támogatás végrehajtása a 966/2012/EU, Euratom európai parlamenti és tanácsi rendelettel (8) és az 1268/2012/EU felhatalmazáson alapuló bizottsági rendelettel (9) összhangban történik.
   (2)   Az uniós makroszintű pénzügyi támogatás végrehajtása közvetlen irányítással történik.
   (3)   A 3. cikk (3) bekezdésében említett hitelmegállapodásnak rendelkeznie kell az alábbiakról:

               a)

               annak biztosítása, hogy Jordánia rendszeresen ellenőrizze az uniós költségvetésből nyújtott finanszírozás megfelelő felhasználását, megtegye a megfelelő intézkedéseket a szabálytalanságok és a csalások elkerülése érdekében, és szükség esetén jogi lépéseket tegyen az e határozat alapján nyújtott, jogellenesen felhasznált pénzeszközök visszafizettetése érdekében;

               b)

               az Unió pénzügyi érdekei védelmének biztosítása, különösen az uniós makroszintű pénzügyi támogatást érintő csalás, korrupció és egyéb szabálytalanságok megelőzését és az ellenük való küzdelmet illetően meghozandó egyedi intézkedések előírása, összhangban a 2988/95/EK, Euratom tanácsi rendelettel (10), a 2185/96/Euratom, EK tanácsi rendelettel (11), valamint a 883/2013/EU, Euratom európai parlamenti és tanácsi rendelettel (12);

               c)

               a Bizottságnak – az Európai Csalás Elleni Hivatalt is beleértve – vagy képviselőinek kifejezett felhatalmazása ellenőrzések, ezen belül helyszíni ellenőrzések és vizsgálatok lefolytatására;

               d)

               a Bizottság és a Számvevőszék kifejezett felhatalmazása arra, hogy az uniós makroszintű pénzügyi támogatás rendelkezésre állásának időtartama alatt és azt követően is ellenőrzéseket hajtsanak végre, ideértve dokumentumok ellenőrzését és helyszíni ellenőrzéseket, például működési értékeléseket; és

               e)

               annak biztosítása, hogy amennyiben megállapítást nyer, hogy Jordánia az uniós makroszintű pénzügyi támogatás kezelésével kapcsolatban csalást vagy korrupciós cselekményt követ el, illetve más olyan jogellenes tevékenységet folytat, amely sérti az Unió pénzügyi érdekeit, az Uniónak jogában álljon a hitel lejárat előtti visszafizettetése.

         (4)   Az uniós makroszintű pénzügyi támogatás végrehajtása előtt a Bizottság – működési értékelés révén – értékeli a támogatás szempontjából releváns jordániai pénzügyi szabályok, adminisztratív eljárások, valamint külső és belső ellenőrzési mechanizmusok megbízhatóságát.
   7. cikk
   (1)   A Bizottságot egy bizottság segíti. Ez a bizottság a 182/2011/EU rendelet értelmében vett bizottságnak minősül.
   (2)   Az e bekezdésre történő hivatkozáskor a 182/2011/EU rendelet 5. cikkét kell alkalmazni.
   8. cikk
   (1)   A Bizottság minden év június 30-ig jelentést nyújt be az Európai Parlamentnek és a Tanácsnak e határozat előző évi végrehajtásáról, valamint a végrehajtás értékeléséről. Ez a jelentés:

               a)

               megvizsgálja az uniós makroszintű pénzügyi támogatás végrehajtása terén elért eredményeket;

               b)

               értékeli Jordánia gazdasági helyzetét és kilátásait, valamint a 3. cikk (1) bekezdésében említett szakpolitikai intézkedések végrehajtása terén elért előrelépést;

               c)

               bemutatja az egyetértési megállapodásban meghatározott gazdaságpolitikai feltételek, Jordánia aktuális gazdasági és költségvetési eredményei, valamint a Bizottságnak az uniós makroszintű pénzügyi támogatás részleteinek folyosítására vonatkozó határozatai közötti összefüggést.

         (2)   Az 1. cikk (4) bekezdésében említett rendelkezésre állási időszak lejárta után legkésőbb két évvel a Bizottság utólagos értékelő jelentést nyújt be az Európai Parlamentnek és a Tanácsnak, amely értékeli a lezárt uniós makroszintű pénzügyi támogatási műveletek eredményeit és hatékonyságát, valamint azt, hogy ezek milyen mértékben járultak hozzá a támogatás céljainak megvalósításához.
   9. cikk
   Ez a határozat az Európai Unió Hivatalos Lapjában való kihirdetését követő harmadik napon lép hatályba.

      Kelt Strasbourgban, 2016. december 14-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         I. KORČOK

      (1)  Az Európai Parlament 2016. november 24-i álláspontja (a Hivatalos Lapban még nem tették közzé) és a Tanács 2016. december 8-i határozata.

      (2)  Euro-Mediterrán megállapodás egyrészről az Európai Közösségek és azok tagállamai és másrészről a Jordán Hasimita Királyság közötti társulás létrehozásáról (HL L 283., 2005.10.26., 10. o.).

      (3)  Megállapodás levélváltás formájában az Európai Közösség és a Jordán Hasimita Királyság között, a kölcsönös liberalizációs intézkedésekről, valamint az EK–Jordánia társulási megállapodás módosításáról és az I., II., III., és IV. mellékletének és 1. és 2. jegyzőkönyvének helyettesítéséről (HL L 41., 2006.2.13., 3. o.).

      (4)  Az Európai Parlament és a Tanács 1351/2013/EU határozata (2013. december 11.) a Jordán Hásimita Királyságnak nyújtandó makroszintű pénzügyi támogatásról (HL L 341., 2013.12.18., 4. o.).

      (5)  Az Európai Parlament és a Tanács 182/2011/EU rendelete (2011. február 16.) a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról (HL L 55., 2011.2.28., 13. o.).

      (6)  A Tanács 2010/427/EU határozata (2010. július 26.) az Európai Külügyi Szolgálat szervezetének és működésének megállapításáról (HL L 201., 2010.8.3., 30. o.).

      (7)  A Tanács 480/2009/EK, Euratom rendelete (2009. május 25.) a külső fellépésekre vonatkozó garanciaalap létrehozásáról (HL L 145., 2009.6.10., 10. o.).

      (8)  Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

      (9)  A Bizottság 1268/2012/EU felhatalmazáson alapuló rendelete (2012. október 29.) az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól (HL L 362., 2012.12.31., 1. o.).

      (10)  A Tanács 2988/95/EK, Euratom rendelete (1995. december 18.) az Európai Közösségek pénzügyi érdekeinek védelméről (HL L 312., 1995.12.23., 1. o.).

      (11)  A Tanács 2185/96/Euratom, EK rendelete (1996. november 11.) az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról (HL L 292., 1996.11.15., 2. o.).

      (12)  Az Európai Parlament és a Tanács 883/2013/EU, Euratom rendelete (2013. szeptember 11.) az Európai Csalás Elleni Hivatal (OLAF) által lefolytatott vizsgálatokról, valamint az 1073/1999/EK európai parlamenti és tanácsi rendelet és az 1074/1999/Euratom tanácsi rendelet hatályon kívül helyezéséről (HL L 248., 2013.9.18., 1. o.).

      Az Európai Parlament, a Tanács és a Bizottság együttes nyilatkozata
      Tekintettel a költségvetési kihívásokra és a több mint 1,3 millió szíriai befogadása nyomán kialakult rendkívüli körülményekre, amelyekkel Jordánia szembesül, a Bizottság 2017-ben adott esetben a Jordániának nyújtott makroszintű pénzügyi támogatás kiterjesztésére és megnövelésére irányuló új javaslatot fog előterjeszteni, a második makroszintű pénzügyi támogatás sikeres lezárását követően és feltéve, hogy teljesülnek az ilyen jellegű támogatás szokásos előfeltételei, ideértve a Bizottság frissített értékelését Jordánia külső finanszírozási igényeiről. Ez a Jordánia számára meghatározó jelentőségű támogatás hozzájárulna ahhoz, hogy az ország megőrizze makrogazdasági stabilitását, ugyanakkor fenntartsa a fejlődés terén tett előrelépéseket, és folytassa reformtervét.


title: A Tanács 2012/527/KKBP határozata ( 2012. szeptember 27. ) a Moldovai Köztársaság Dnyeszteren túli régiójának vezetésével szembeni korlátozó intézkedésekről szóló 2010/573/KKBP határozat módosításáról

text:
               28.9.2012

               HU

               Az Európai Unió Hivatalos Lapja

               L 263/44

         A TANÁCS 2012/527/KKBP HATÁROZATA
   (2012. szeptember 27.)
   a Moldovai Köztársaság Dnyeszteren túli régiójának vezetésével szembeni korlátozó intézkedésekről szóló 2010/573/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. szeptember 27-én elfogadta a Moldovai Köztársaság Dnyeszteren túli régiójának vezetésével szembeni korlátozó intézkedésekről szóló 2010/573/KKBP határozatot (1).

               (2)

               A Dnyeszteren túli konfliktus politikai megoldásában, valamint a Dnyeszteren túli régió közigazgatási határait átlépő személyek szabad mozgásának helyreállításában elért eredményekre tekintettel meg kell szüntetni a 2010/573/KKBP határozat I. mellékletének vonatkozásában alkalmazandó korlátozó intézkedéseket.

               (3)

               A 2010/573/KKBP határozat II. mellékletének vonatkozásában alkalmazandó korlátozó intézkedéseket 2013. szeptember 30-ig meg kell hosszabbítani. Mindazonáltal, a latin betűs írásmódot használó iskolákkal kapcsolatos fennmaradó problémák kezelése terén tett előrelépések elősegítése érdekében törölni kell a 2010/573/KKBP határozat II. mellékletében foglalt jegyzékből a benne szereplő személyeket.

               (4)

               A 2010/573/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/573/KKBP határozat a következőképpen módosul:

               1.

               Az 1. cikk a következőképpen módosul:

                           a)

                           az (1) bekezdés helyébe a következő szöveg lép:
                           „(1)   A tagállamok megteszik a szükséges intézkedéseket annak érdekében, hogy megakadályozzák a mellékletben szereplő azon személyek területükre történő belépését vagy az azon keresztül történő átutazását, akik felelősek a Moldovai Köztársaság Dnyeszteren túli régiójában található, latin betűs írásmódot használó moldovai iskolák megfélemlítését és bezárását célzó kampány megtervezéséért, illetve végrehajtásáért.”;

                           b)

                           a (8) bekezdés helyébe a következő szöveg lép:
                           „(8)   Azokban az esetekben, amikor a (3), a (4), a (6) és a (7) bekezdés értelmében valamely tagállam engedélyezi a mellékletben felsorolt személyek részére a területére való belépést vagy a területén történő átutazást, az engedélyt a kibocsátás céljára és az érintett személyekre kell korlátozni.”

               2.

               A 2. cikk helyébe a következő szöveg lép:
               „2. cikk
               A Tanács – valamely tagállamnak vagy az Unió külügyi és biztonságpolitikai főképviselőjének a javaslatára – a Moldovai Köztársaságban tapasztalható megfelelő fejlemények alapján módosítja a mellékletben foglalt jegyzéket.”

               3.

               A 4. cikk helyébe a következő szöveg lép:
               „4. cikk
               (1)   Ez a határozat az elfogadásának napján lép hatályba.
               (2)   Ezt a határozatot 2013. szeptember 30-ig kell alkalmazni, és folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozat megújítható vagy – adott esetben – módosítható.”

               4.

               Az I. mellékletet törölni kell.

               5.

               A II. melléklet helyébe e határozat mellékletében szereplő szöveg lép.

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. szeptember 27-én.

            a Tanács részéről

            az elnök

         A. D. MAVROYIANNIS

      (1)  HL L 253., 2010.9.28., 54. o.

      MELLÉKLET

            „MELLÉKLET

               Az 1. cikk (1) bekezdésében említett személyek

            …”


title: 2004/540/KKBP : A Politikai és Biztonsági Bizottság THEMIS/1/2004 határozata (2004. június 30.) az EBVP keretében az Európai Unió grúziai jogállamiság-missziója, az EUJUST THEMIS misszióvezetőjének kinevezéséről

text:
               9.7.2004

               HU

               Az Európai Unió Hivatalos Lapja

               L 239/35

      A POLITIKAI ÉS BIZTONSÁGI BIZOTTSÁG THEMIS/1/2004 HATÁROZATA

   (2004. június 30.)
   az EBVP keretében az Európai Unió grúziai jogállamiság-missziója, az EUJUST THEMIS misszióvezetőjének kinevezéséről
   (2004/540/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre, és különösen annak 23. cikke (3) bekezdésére,
   tekintettel az Európai Unió grúziai jogállamiság-missziójáról, az EUJUST THEMIS-ről szóló 2004. június 28-i 2004/523/KKBP tanácsi együttes fellépésre (1), és különösen annak 9. cikke (1) bekezdésére,
   mivel:

               (1)

               A 2004/523/KKBP együttes fellépés 9. cikke (1) bekezdésének rendelkezése értelmében a Tanács felhatalmazza a Politikai és Biztonsági Bizottságot, hogy az EUSz 25. cikkének megfelelően hozza meg a vonatkozó határozatokat, beleértve – a főtitkár/főképviselő javaslata alapján – a misszió vezetőjének kinevezését.

               (2)

               A főtitkár/főképviselő Sylvie PANTZ kinevezését javasolta,

         A KÖVETKEZŐKÉPPEN HATÁROZOTT:
   1. cikk
   Sylvie PANTZ asszony az EBVP keretében az Európai Unió grúziai jogállamiság-missziója, az EUJUST THEMIS kinevezett misszióvezetője.
   2. cikk
   Ez a határozat az elfogadásának napján lép hatályba.
   Ezt a határozatot 2005. július 14-ig kell alkalmazni.

      Kelt Brüsszelben, 2004. június 30-án.

            A politikai – és biztonságpolitikai

            Tanács részéről

            az elnök

         D. KELLEHER

      (1)  HL L 228., 2004.6.29., 21. o.


title: A Tanács 2013/184/KKBP határozata ( 2013. április 22. ) a Mianmarral/Burmával szembeni korlátozó intézkedésekről és a 2010/232/KKBP határozat hatályon kívül helyezéséről

text:
                  2013.4.23.

                  HU

                  Az Európai Unió Hivatalos Lapja

                  L 111/75

         A TANÁCS 2013/184/KKBP HATÁROZATA
         (2013. április 22.)
         a Mianmarral/Burmával szembeni korlátozó intézkedésekről és a 2010/232/KKBP határozat hatályon kívül helyezéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         mivel:

                     (1)

                     A Tanács 2010. április 26-án elfogadta a Burmával/Mianmarral szembeni korlátozó intézkedések megújításáról szóló 2010/232/KKBP határozatot (1).

                     (2)

                     A Mianmarban/Burmában bekövetkezett fejlemények fényében, valamint a további pozitív változások ösztönzése érdekében fel kell oldani a korlátozó intézkedéseket a fegyverembargó és a belső elnyomásra használható felszerelésekre vonatkozó embargó kivételével.

                     (3)

                     A 2010/232/KKBP határozatot ezért hatályon kívül kell helyezni,

               ELFOGADTA EZT A HATÁROZATOT:

            1. cikk

               (1)   Tilos tagállam állampolgára által vagy tagállam területéről vagy tagállam zászlaja alatt haladó hajón vagy légi járművön fegyverek és bármely kapcsolódó felszerelés – beleértve a fegyvereket és lőszereket, katonai járműveket és felszereléseket, katonai jellegű felszereléseket és ezek tartalék alkatrészeit is –, valamint belső elnyomás céljára alkalmas felszerelések Mianmar/Burma részére történő értékesítése, eljuttatása, transzfere vagy exportja akkor is, ha azok nem a tagállamok területéről származnak.

               (2)   Tilos:

                           a)

                           közvetve vagy közvetlenül bármely mianmari/burmai természetes vagy jogi személy, szervezet vagy szerv részére vagy Mianmarban/Burmában való használat céljára olyan technikai segítségnyújtást, kereskedelmi szolgáltatást és egyéb szolgáltatást nyújtani, amely katonai tevékenységekhez vagy fegyverek és bárminemű kapcsolódó anyag rendelkezésre bocsátásához, gyártásához, karbantartásához és használatához kapcsolódik, ideértve a fegyvereket és lőszereket, katonai járműveket és felszereléseket, katonai jellegű felszereléseket és ezek tartalék alkatészeit, valamint a belső elnyomás céljára alkalmas felszereléseket;

                           b)

                           Mianmarban/Burmában, vagy ezen országban való felhasználás céljából közvetve vagy közvetlenül, bármely személy, szervezet vagy szerv számára fegyver és ahhoz kapcsolódó felszerelések, valamint a belső elnyomás céljára alkalmas felszerelések bármely eladására, eljuttatására, transzferére vagy exportjára, vagy az azokhoz kapcsolódó technikai segítségnyújtás, közvetítő kereskedelmi tevékenység és egyéb szolgáltatások nyújtására irányuló, katonai tevékenységgel kapcsolatos finanszírozás vagy pénzügyi segítségnyújtás, beleértve különösen a támogatásokat, hiteleket és exporthitel-biztosítást;

                           c)

                           a tudatos és szándékos részvétel olyan tevékenységben, amelynek célja vagy eredménye az a) vagy b) pontban említett tilalmak megkerülése.

            2. cikk

               (1)   Az 1. cikket nem kell alkalmazni az alábbi esetekben:

                           a)

                           a kizárólag humanitárius vagy védelmi célokra, vagy az Egyesült Nemzetek és az Európai Unió intézményépítő programjához szánt, halált nem okozó katonai felszerelés vagy belső elnyomás céljára alkalmas felszerelések, vagy az Európai Unió és az Egyesült Nemzetek válságkezelő műveleteihez szánt felszerelések értékesítése, eljuttatása, transzfere vagy exportja;

                           b)

                           aknamentesítő felszerelések és aknamentesítéshez használatos anyagok értékesítése, eljuttatása, transzfere vagy exportja;

                           c)

                           az ilyen felszereléssel, programokkal vagy műveletekkel kapcsolatos finanszírozás vagy pénzügyi támogatás nyújtása;

                           d)

                           az ilyen felszereléssel vagy programokkal és műveletekkel kapcsolatos technikai segítségnyújtás,

                     feltéve, hogy az adott exportot a megfelelő illetékes hatóság előzetesen jóváhagyta.

               (2)   Az 1. cikk nem alkalmazandó az átmenetileg Mianmarba/Burmába bevitt védőruházatra, többek között a golyóálló mellényre és a katonai sisakra, amelyek kizárólagosan az Egyesült Nemzetek és az Európai Unió vagy annak tagállamai személyzete, a média, a humanitárius szervezetek, a fejlesztési segélyek képviselői és a hozzájuk tartozó személyzet személyes használatára szolgálnak.

            3. cikk
            Ezt a határozatot 2014. április 30-ig kell alkalmazni. Ezt a határozatot folyamatosan felül kell vizsgálni. Amennyiben a Tanács megítélése szerint e határozat céljait nem sikerült megvalósítani, úgy szükség szerint meg kell újítani vagy módosítani kell.

            4. cikk
            A 2010/232/KKBP határozat ezennel hatályát veszti.

            5. cikk
            Ez a határozat az Európai Unió Hivatalos Lapjában való kihirdetésének napján lép hatályba.

            Kelt Luxembourgban, 2013. április 22-én.

                  a Tanács részéről

                  az elnök

               C. ASHTON

            (1)  H L 105., 2010.4.27., 22. o.


title: A Tanács (KKBP) 2017/1338 határozata (2017. július 17.) a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról

text:
               18.7.2017

               HU

               Az Európai Unió Hivatalos Lapja

               L 185/49

         A TANÁCS (KKBP) 2017/1338 HATÁROZATA
   (2017. július 17.)
   a líbiai helyzetre tekintettel hozott korlátozó intézkedésekről szóló (KKBP) 2015/1333 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2015. július 31-én elfogadta a (KKBP) 2015/1333 határozatot (1).

               (2)

               A Tanács korábban rámutatott Líbia stabilitásának jelentőségére, és – ahogyan azt a líbiai politikai megállapodás is elismeri – felajánlotta, hogy segítséget nyújt líbiai hatóságoknak a migránscsempészés és az emberkereskedelem elleni küzdelemhez.

               (3)

               A migránscsempészés és az emberkereskedelem hozzájárul a líbiai politikai és biztonsági helyzet destabilizálásához.

               (4)

               Korlátozni kell egyes olyan termékek Líbiába irányuló kivitelét, amelyek felhasználhatók a migránscsempészés vagy az emberkereskedelem előmozdítására.

               (5)

               A (KKBP) 2015/1333 határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A (KKBP) 2015/1333 határozat 10. cikkének helyébe a következő szöveg lép:

      „10. cikk
      (1)   A tagállamok megkövetelik az állampolgáraiktól, a joghatóságuk alá tartozó személyektől, a területükön bejegyzett székhellyel rendelkező vagy a joghatóságuk alá tartozó cégektől, hogy tanúsítsanak éberséget a Líbiában bejegyzett székhellyel rendelkező vagy líbiai joghatóság alá tartozó szervezetekkel, illetve a nevükben vagy irányításuk szerint eljáró személyekkel vagy szervezetekkel, vagy a tulajdonukban lévő vagy általuk ellenőrzött szervezetekkel való üzleti kapcsolataikban, hogy megakadályozzák az adott üzleti kapcsolat lehetséges hozzájárulását a polgári lakossággal szemben erőszakos cselekmények és agresszív fellépés alkalmazásához.
      (2)   A migránscsempészés vagy emberkereskedelem céljára felhasználható egyes hajóknak és motoroknak a tagállamok állampolgárai által, illetve a tagállamok területén keresztül, vagy a tagállamok lobogója alatt közlekedő vízi vagy légi járművet használva történő, Líbiába irányuló eladását, szolgáltatását, átadását vagy kivitelét az érintett tagállam illetékes hatóságának engedélyeznie kell, függetlenül attól, hogy e hajók és motorok az adott tagállam területéről származnak-e vagy sem.
      (3)   A tagállamok illetékes hatóságai nem engedélyezhetik a (2) bekezdésben említett cikkek eladását, szolgáltatását, átadását vagy kivitelét, ha alapos okkal feltételezik, hogy azokat migránscsempészés vagy emberkereskedelem céljára használnák fel.
      (4)   A (2) bekezdés nem alkalmazandó az uniós tagállamok hatóságai által a líbiai kormány részére szánt eladásra, szolgáltatásra, átadásra vagy kivitelre.
      Az Unió megteszi az ahhoz szükséges intézkedéseket, hogy meghatározza az e cikk hatálya alá tartozó cikkek körét.”

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2017. július 17-én.

            a Tanács részéről

            az elnök

         F. MOGHERINI

      (1)  A Tanács (KKBP) 2015/1333 határozata (2015. július 31.) a líbiai helyzetre tekintettel hozott korlátozó intézkedésekről és a 2011/137/KKBP határozat hatályon kívül helyezéséről (HL L 206., 2015.8.1., 34. o.).


title: 2005/133/EK: A Bizottság határozata (2005. február 16.) a 258/2005/EK rendelet értelmében a Horvátországból és Ukrajnából származó egyes varrat nélküli vas- és ötvözetlen acélcsövek behozatalára kivetett végleges dömpingellenes vám kivetésének részleges felfüggesztéséről

text:
               17.2.2005

               HU

               Az Európai Unió Hivatalos Lapja

               L 46/46

      A BIZOTTSÁG HATÁROZATA

   (2005. február 16.)
   a 258/2005/EK rendelet értelmében a Horvátországból és Ukrajnából származó egyes varrat nélküli vas- és ötvözetlen acélcsövek behozatalára kivetett végleges dömpingellenes vám kivetésének részleges felfüggesztéséről
   (2005/133/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 14. cikke (4) bekezdésére,
   A tanácsadó bizottsággal folytatott konzultációt követően,
   mivel:
   A.   MEGLÉVŐ INTÉZKEDÉSEK

               (1)

               Az alaprendelet 11. cikke (3) bekezdésének megfelelően végzett felülvizsgálatot követően (a továbbiakban: felülvizsgálat) a Tanács a 258/2005/EK rendelettel (2) (a továbbiakban: végleges rendelet) a Horvátországból származó egyes varrat nélküli vas- és ötvözetlen acélcsövek behozatalára (a továbbiakban: SST) 38,8 %-os, az Ukrajnából származó SST behozatalára pedig 64,1 %-os dömpingellenes vámot vetett ki, kivéve a Dnyipropetrovszki Acélművekből (a továbbiakban: DTW) származó behozatalt, amelyre 51,9 % a dömpingellenes vám vonatkozik (a továbbiakban: meglévő intézkedések). A végleges rendelet módosította a legutóbb az 1515/2002/EK rendelettel (3) módosított 348/2000/EK rendelet (4) értelmében kivetett végleges dömpingellenes vámokat, valamint hatályon kívül helyezte a 348/2000/EK rendelet 2. cikkében előírt vámmentesség lehetőségét (a továbbiakban: eredeti intézkedések).

         B.   A ROMÁNIÁBÓL ÉS OROSZORSZÁGBÓL SZÁRMAZÓ SST BEHOZATALÁRA VONATKOZÓ HATÁLYOS INTÉZKEDÉSEK

               (2)

               A 2320/97/EK rendelet értelmében többek között a Romániából és Oroszországból származó SST behozatalára dömpingellenes vámok kivetésére került sor (5). A 97/790/EK (6) és a 2000/70/EK (7) határozatok értelmében többek között Romániában és Oroszországban az exportőrök kötelezettségvállalásokat fogadtak el. Az 1322/2004/EK rendelet (8) értelmében az a döntés született, hogy a Romániából és Oroszországból származó SST behozatalára vonatkozó hatályos intézkedések (a továbbiakban: nem alkalmazott intézkedések) alkalmazására többé nem kerül sor óvatosságból, egyes közösségi termelők versenyellenes magatartása miatt (9).

         C.   A MEGLÉVŐ INTÉZKEDÉSEK FELFÜGGESZTÉSÉHEZ KAPCSOLÓDÓ INDOKLÁS VIZSGÁLATA

               (3)

               Az alaprendelet 14. cikkének (4) bekezdése előírja, hogy a Közösség érdekében lehetőség nyílik dömpingellenes intézkedések felfüggesztésére azzal az indokkal, hogy a piaci feltételek ideiglenesen olyan mértékben megváltoztak, hogy a felfüggesztés eredményeként további kár nem valószínűsíthető. A 14. cikk (4) bekezdése meghatározza továbbá, hogy az érintett dömpingellenes intézkedéseket bármikor vissza lehet állítani, amennyiben a felfüggesztés már nem indokolt.

               (4)

               A végleges rendelet főleg a 2001 októbere és 2002 novembere közötti időszakot veszi figyelembe, vagyis e felülvizsgálat vizsgálati időszakát (a továbbiakban: felülvizsgálati időszak). A végleges rendeletethez vezető felülvizsgálat azt mutatta, hogy az Ukrajnából és Horvátországból származó behozatal piaci részesedése jelentős volt a felülvizsgálati időszak alatt. Még dömping jellegűek voltak és a kárszint emelkedett az eredeti vizsgálathoz képest. Ennek alapján a felülvizsgálatból arra lehetett következtetni, hogy az eredeti intézkedéseket, amelyek szintje Horvátország esetében 23 %, Ukrajna esetében pedig 38,5 % volt, Horvátország esetében 38,8 %-ra kell fokozni a jelenlegi szint elérése érdekében, az Ukrajnából származó behozatalok esetében pedig 51,9 %-ra, illetve 64,1 %-ra, az érintett exportáló termelőtől függően.

               (5)

               Egy, a közelmúlt behozatalára vonatkozó vizsgálatból kiderül, hogy különösen az SST Oroszországból és Romániából származó behozatalára vonatkozó intézkedések alkalmazásának hiánya miatt változott a helyzet a közösség piacán a behozatalt illetően, különösképpen annyiban, hogy a fent említett országokból származó kumulált behozatal növekedett, míg ezzel egyidejűleg a Horvátországból és Ukrajnából származó kumulált behozatal jelentősen, nagyon alacsony értékekre csökkent.

               (6)

               Ameddig a jelenlegi piaci feltételek érvényesülnek, addig továbbra is erős lesz az orosz és román behozatal jelenléte, az ukrán és/vagy horvát behozatal viszont valószínűleg nem növekedik jelentősen. Ezért úgy tekinthető, hogy ebben a különleges helyzetben nem valószínű, hogy a közösségi iparnak okozott kár megszűnne, ha a végleges rendeletben előírt vámtételek növelése felfüggesztenék. Következésképpen, valamint a többek között az Oroszországból és a Romániából származó behozatalra vonatkozó intézkedések alkalmazásának hiányára való tekintettel a megítélés szerint a Horvátországra és Ukrajnára vonatkozó eredeti vizsgálatban megállapított 23 %-os és 38,5 %-os vámszintek elegendőek a kárt okozó dömping kiküszöböléséhez.

               (7)

               A Bizottság megállapítja továbbá, hogy a piaci feltételek jelenlegi ideiglenes változása nem indokolja a Horvátországgal és Romániával szemben alkalmazandó intézkedések teljes felfüggesztését. A végleges rendelet értelmében elvégzett felülvizsgálat során összegyűjtött információk azt bizonyítják, hogy az ukrán és horvát termelőknek továbbra is jelentős az export-potenciáljuk, így könnyen növelhetnék kárt okozó szintet elérve a közösségi piacra irányuló exportjukat. Így a Horvátországból és Ukrajnából származó behozatallal szembeni intézkedések teljes felfüggesztése hasonló behozatali trendekhez vezetne e két országot illetően, mint ami jelenleg az Oroszországból és Romániából származó behozatal tekintetében fennáll, és ezért minden valószínűség szerint kárt okozna a közösségi ipar számára.

               (8)

               A fenti okok miatt megállapítást nyert, hogy a végleges rendelet részleges felfüggesztését lehetővé tevő követelmények az alaprendelet 14. cikke (4) bekezdése alapján teljesülnek. Valójában a Közösségnek nem érdeke a végleges rendeletben előírt, megemelt vámszintek alkalmazása addig, amíg a legutóbb az 1515/2002/EK rendelettel módosított 348/2000/EK rendeletben meghatározott vámszintek elegendők. Ennek megfelelően a végleges rendeletben tervezet vámtételek alkalmazását részlegesen fel kell függeszteni a végleges rendelet 1. cikkében meghatározott tételek és a 348/2000/EK rendelet 1. cikkének (2) bekezdésében meghatározott tételek különbözetének mértékéig.

               (9)

               Amennyiben később megváltoznak a felfüggesztést előidéző körülmények, a dömpingellenes vámok részleges felfüggesztésének haladéktalan hatályon kívül helyezésével a Bizottság visszaállíthatja a dömpingellenes intézkedéseket.

         D.   A KÖZÖSSÉGI IPARRAL FOLYTATOTT KONZULTÁCIÓ

               (10)

               Az alaprendelet 14. cikke (4) bekezdésének rendelkezéseivel összhangban a Bizottság tájékoztatta a közösségi ipart azon szándékáról, hogy részlegesen felfüggeszti a dömpingellenes intézkedéseket, valamint lehetőséget adott számukra észrevételek megtételére. A közösségi ipar nem emelt semmilyen kifogást.

         A KÖVETKEZÕKÉPPEN HATÁROZOTT:
   1. cikk
   A 258/2005/EK rendelet értelmében az alábbi termékek behozatalára kivetett végleges dömpingellenes vám

               —

               olaj- és gázszállító vezetékként használt, legfeljebb 406,4 mm külső átmérőjű, varrat nélküli vas- és ötvözetlen acélcsövek (7304 10 10 és 7304 10 30 KN-kódok alá sorolható);

               —

               kör keresztmetszetű, hidegen húzott vagy hidegen hengerelt, varrat nélküli vas- és ötvözetlen acélcsövek (7304 31 99 KN-kód alá sorolható);

               —

               egyéb kör keresztmetszetű, legfeljebb 406,4 mm külső átmérőjű, vas- és ötvözetlen acélcsövek (7304 39 91 és 7304 39 93 KN-kód alá sorolható)

         részleges felfüggesztésre kerül kilenc hónapon át:

               Ország

               Vállalat

               A 258/2005/EK rendeletben tervezett vámtétel
               %

               Felfüggesztett vámtétel
               %

               Nem felfüggesztett vámtétel
               %

               Kiegészítő TARIC-kód

               Horvátország

               Minden vállalat

               38,8

               15,8

               23

               —

               Ukrajna

               Dnyipropetrovszki Acélművek (DTW), Dnyipropetrovszk

               51,9

               13,4

               38,5

               A614

               OJSC Nyizsnyednyeprovszki Csőhengermű (NTRP), Dnyipropetrovszk, és CJSC Nikopolszk varrat nélküli csöveket gyártó üzem „Nikotube”, Nikopol

               64,1

               25,6

               38,5

               A615

               Az összes többi vállalat

               64,1

               25,6

               38,5

               A999

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2005. február 16-án.

            a Bizottság részéről

         Peter MANDELSON

            a Bizottság tagja

      (1)  HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13., 12. o.) módosított rendelet.

      (2)  Lásd ennek a Hivatalos Lapnak az 7 oldalát.

      (3)  HL L 228., 2002.8.24., 8. o.

      (4)  HL L 45., 2000.2.17., 1. o.

      (5)  HL L 322., 1997.11.25., 63. o. A legutóbb a 235/2004/EK rendelettel (HL L 40., 2004.2.12., 11. o.) módosított rendelet.

      (6)  HL L 322., 1997.11.25., 63. o.

      (7)  HL L 23., 2000.1.28., 78. o.

      (8)  HL L 246., 2004.7.20., 10. o.

      (9)  Lásd az 1322/2004/EK rendelet (9) preambulumbekezdését.


title: A Tanács határozata (1999. december 21.) az Európai Közösség és a Kínai Népköztársaság között levélváltás formájában létrejött, a textiltermékek kereskedelméről szóló megállapodás módosításának ideiglenes alkalmazásáról

text:
Fontos jogi nyilatkozat

|

31999D0876

Hivatalos Lap L 345 , 31/12/1999 o. 0001 - 0001

		A Tanács határozata(1999. december 21.)az Európai Közösség és a Kínai Népköztársaság között levélváltás formájában létrejött, a textiltermékek kereskedelméről szóló megállapodás módosításának ideiglenes alkalmazásáról(1999/876/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,tekintettel a Bizottság javaslatára,mivel:(1) a Bizottság a Közösség nevében tárgyalásokat folytatott az Európai Közösség és a Kínai Népköztársaság között, – a legutóbb az 1998. november 20-án parafált, levélváltás formájában létrejött megállapodással módosított – az Európai Közösség a Kínai Népköztársaság között létrejött, a textiltermékek kereskedelméről szóló megállapodásnak, valamint az 1995. január 19-én parafált, az Európai Közösség és a Kínai Népköztársaság között az MFA kétoldalú megállapodás hatálya alá nem tartozó textiltermékek kereskedelméről szóló megállapodásnak a módosításáról szóló, levélváltás formájában létrejött megállapodás megkötéséről;(2) a levélváltás formájában létrejött megállapodást 2000. január 1-jétől ideiglenesen kell alkalmazni az annak megkötéséhez szükséges eljárások befejezéséig és a Kínai Népköztársaság részéről való viszonosságon alapuló ideiglenes alkalmazásától függően,A KÖVETKEZŐKÉPPEN HATÁROZOTT:1. cikkA Pekingben, 1999. december 6-án parafált, az Európai Közösség és a Kínai Népköztársaság között a levélváltás formájában létrejött megállapodást, amely a legutóbb az 1998. november 20-án parafált, levélváltás formájában létrejött megállapodással módosított, az Európai Közösség a Kínai Népköztársaság között a textiltermékek kereskedelméről létrejött megállapodást, valamint az 1995. január 19-én parafált, az Európai Közösség és a Kínai Népköztársaság között az MFA kétoldalú megállapodás hatálya alá nem tartozó textiltermékek kereskedelméről szóló megállapodást módosítja, 2000. január 1-jétől ideiglenesen kell alkalmazni az annak megkötéséhez szükséges eljárások befejezéséig és a Kínai Népköztársaság részéről való viszonosságon alapuló ideiglenes alkalmazásától függően.A levélváltás formájában létrejött megállapodás szövegét csatolták e határozathoz.2. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1999. december 21-én.a Tanács részérőlaz elnökT. Halonen--------------------------------------------------


title: 2005/520/EK: A Tanács Határozata (2004. november 22.) az Európai Közösség és Macedónia Volt Jugoszláv Köztársaság közötti, Macedónia Volt Jugoszláv Köztársaságnak a közösségi programokban való részvételére vonatkozó általános elvekről szóló keretmegállapodásról szóló, az egyrészről az Európai Közösség és tagállamai, másrészről Macedónia Volt Jugoszláv Köztársaság közötti stabilizációs és társulási megállapodás jegyzőkönyvének aláírásáról

text:
               22.7.2005

               HU

               Az Európai Unió Hivatalos Lapja

               L 192/22

         A TANÁCS HATÁROZATA
   (2004. november 22.)
   az Európai Közösség és Macedónia Volt Jugoszláv Köztársaság közötti, Macedónia Volt Jugoszláv Köztársaságnak a közösségi programokban való részvételére vonatkozó általános elvekről szóló keretmegállapodásról szóló, az egyrészről az Európai Közösség és tagállamai, másrészről Macedónia Volt Jugoszláv Köztársaság közötti stabilizációs és társulási megállapodás jegyzőkönyvének aláírásáról
   (2005/520/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 13., 71., 80., 95., 127., 137., 149., 150., 151., 152., 153., 157., 166., 175., 280. és 308. cikkére, a 300. cikk (2) bekezdése első albekezdésének második mondatával összefüggésben,
   tekintettel a Bizottság javaslatára,
   mivel:

               (1)(2)

               A Bizottság a Közösség nevében lefolytatta a tárgyalásokat Macedónia Volt Jugoszláv Köztársasággal, Macedónia Volt Jugoszláv Köztársaságnak a közösségi programokban való részvételére vonatkozó általános elvekről szóló keretmegállapodásról szóló, egyrészről az Európai Közösségek és annak tagállamai, másrészről Macedónia Volt Jugoszláv Köztársaság közötti stabilizációs és társulási megállapodás jegyzőkönyvét illetően;Egy későbbi időpontban történő megkötésére is figyelemmel, a 2004. október 25-én parafált egyezményt alá kellene írni,

         A KÖVETKEZŐKÉPPEN HATÁROZOTT:
   Egyetlen cikk
   Egy későbbi időpontban történő megkötésére is figyelemmel, a Tanács elnöke felhatalmazást kap, hogy kijelölje az Európai Közösség és Macedónia Volt Jugoszláv Köztársaság közötti, Macedónia Volt Jugoszláv Köztársaságnak a közösségi programokban való részvételére vonatkozó általános elvekről szóló keretmegállapodásról szóló, egyrészről az Európai Közösségek és annak tagállamai, másrészről Macedónia Volt Jugoszláv Köztársaság közötti stabilizációs és társulási megállapodás jegyzőkönyvének az Európai Közösség nevében történő aláírására jogosult személyt.

      Kelt Brüsszelben, 2004. november 22-én.

            a Tanács részéről

            az elnök

         B. R. BOT

   JEGYZŐKÖNYV
   az egyrészről az Európai Közösségek és annak tagállamai, másrészről Macedónia Volt Jugoszláv Köztársaság közötti Stabilizációs és Társulási Megállapodáshoz, az Európai Közösség és Macedónia Volt Jugoszláv Köztársaság közötti, Macedónia Volt Jugoszláv Köztársaságnak a közösségi programokban való részvételére vonatkozó általános elvekről szóló keretmegállapodásról
   Egyrészről
   AZ EURÓPAI KÖZÖSSÉG, a továbbiakban „a Közösség”,
   másrészről
   MACEDÓNIA VOLT JUGOSZLÁV KÖZTÁRSASÁG,
   a továbbiakban együtt: „a Szerződő Felek”
   MIVEL:

               (1)

               az egyrészről az Európai Közösségek és tagállamaik, másrészről Macedónia Volt Jugoszláv Köztársaság között létrejött stabilizációs és társulási megállapodást (a továbbiakban az „STM”) 2001. április 9-én levélváltás formájában Luxembourgban aláírták, és az 2004. április 1-jén hatályba lépett.

               (2)

               Az Európai Tanács 2002. decemberi koppenhágai ülésén megerősítette a nyugat-balkáni országok mint potenciális tagjelöltek európai perspektíváit és biztosította őket elkötelezettségéről az Európai Unióhoz való közeledésre irányuló erőfeszítéseik támogatásában.

               (3)

               Az Európai Tanács 2003. júniusi thesszaloniki ülésén elismerte, hogy a stabilizációs és társulási folyamat keretet képez a nyugat-balkáni országok Európához vezető útja során egészen jövőbeli csatlakozásukig, valamint helyeselte a „Thesszaloniki Cselekvési Program a Nyugat-Balkánra: az európai integráció útján”-t, amelynek célja a bővítés során szerzett tapasztalatok alapján az EU és a Nyugat-Balkán közötti kiváltságos kapcsolatok további erősítése.

               (4)

               A Thesszaloniki Cselekvési Program a nyugat-balkáni országokat a közösségi programokban és ügynökségekben való részvételre ösztönzi a tagjelölt országok részvételéhez meghatározott elveknek megfelelően, amelyek arra irányulnak, hogy az érintett országokat és azok népeit megismertessék az EU politikáival és munkamódszereivel, így erősebb kötődést alakítanak ki az EU-val, és ösztönzést kapnak az európai integrációhoz vezető úton.

               (5)

               Macedónia Volt Jugoszláv Köztársaság hangot adott több közösségi programban való részvételi igényének.

               (6)

               Macedónia Volt Jugoszláv Köztársaságnak az egyes programokban való részvételére vonatkozó egyedi szabályokat és feltételeket, nevezetesen a pénzügyi hozzájárulást a Közösségek nevében eljáró Európai Közösségek Bizottsága, valamint az albán kormány közötti megállapodás keretében kell meghatározni,

         A KÖVETKEZŐKBEN ÁLLAPODTAK MEG:
   1. cikk
   Macedónia Volt Jugoszláv Köztársaság az alábbi közösségi programokban vehet részt:

               1.

               A mellékletben felsorolt, folyamatban lévő közösségi programokban, amelyekben ezen megállapodás (a továbbiakban „a megállapodás”) hatálybalépésétől számítva Macedónia Volt Jugoszláv Köztársaság is részt vehet.

               2.

               A megállapodás hatálybalépését követően létrehozott vagy megújított közösségi programokban, amelyek a Macedónia Volt Jugoszláv Köztársaság részvételét előirányzó bevezető rendelkezést tartalmaznak.

         2. cikk
   Macedónia Volt Jugoszláv Köztársaság az Európai Unió általános költségvetéséhez pénzügyi hozzájárulást nyújt, azoknak a konkrét programoknak megfelelően, amelyekben részt vesz.
   3. cikk
   Macedónia Volt Jugoszláv Köztársaság képviselői a Macedónia Volt Jugoszláv Köztársaságot érintő pontokat illetően megfigyelőként részt vehetnek a Macedónia Volt Jugoszláv Köztársaság által pénzügyileg támogatott programok felügyeletéért felelős irányítóbizottságokban.
   4. cikk
   A Macedónia Volt Jugoszláv Köztársaság résztvevői által benyújtott projektekre és kezdeményezésekre, amennyire lehetséges, a tagállamokra érvényesülőkkel azonos feltételek, szabályok és eljárások vonatkoznak.
   5. cikk
   A Macedónia Volt Jugoszláv Köztársaságnak az egyes programokban való részvételére vonatkozó kikötéseket és feltételeket, nevezetesen a fizetendő pénzügyi hozzájárulást a Közösség nevében eljáró Bizottság, valamint a Macedónia Volt Jugoszláv Köztársaság kormánya közötti megállapodás határozza meg szándéknyilatkozat formájában.
   Amennyiben Macedónia Volt Jugoszláv Köztársaság – a legutóbb a 2001. december 10-i 2415/2001/EK tanácsi rendelettel módosított, Albániának, Bosznia és Hercegovinának, Horvátországnak, a Jugoszláv Szövetségi Köztársaságnak és Macedónia Volt Jugoszláv Köztársaságnak nyújtandó támogatásról szóló, 2000. december 5-i 2666/2000/EK tanácsi rendelet értelmében vagy hasonló, a Macedónia Volt Jugoszláv Köztársaságnak közösségi külső segítségnyújtást biztosító később elfogadott rendelet értelmében – közösségi külső segítségnyújtást kér, a közösségi támogatás Macedónia Volt Jugoszláv Köztársaság általi felhasználásának feltételeit egy finanszírozási megállapodásban fogják meghatározni.
   6. cikk
   A szándéknyilatkozat a Közösség pénzügyi szabályzatával összhangban előírja, hogy az Európai Bizottság, az Európai Csalás Elleni Hivatal és az Európai Közösségek Számvevőszéke részéről vagy azok felhatalmazása alapján pénzügyi vagy elszámolási ellenőrzésekre kerül sor.
   Részletes rendelkezések kerülnek meghatározásra a pénzügyi és elszámolási ellenőrzéseket, közigazgatási intézkedéseket, bírságokat és pénzbeszedéseket illetően, amelyek az Európai Bizottság, az Európai Csalás Elleni Hivatal és a Számvevőszék számára egyenlő jogköröket biztosítanak azokkal a jogkörökkel, amelyekkel a Közösség területén letelepedett kedvezményezettekkel vagy ajánlattevőkkel szemben rendelkeznek.
   7. cikk
   Ez a megállapodás határozatlan időtartamra szól.
   Ezt a megállapodást bármelyik Szerződő Fél diplomáciai úton történő értesítéssel bármikor felmondhatja. A megállapodás az ilyen értesítés napját követő hat hónap elteltével megszűnik.
   8. cikk
   Mindkét Szerződő Fél legkésőbb három évvel a megállapodás hatálybalépése után, és azt követően háromévente felülvizsgálja a megállapodás végrehajtását a Macedónia Volt Jugoszláv Köztársaság egy vagy több közösségi programban való tényleges részvétele alapján.
   9. cikk
   Ezt a megállapodást alkalmazni kell egyrészről az Európai Közösséget létrehozó szerződés hatálya alá tartozó területeken, a Szerződésben rögzített feltételek szerint, másrészről Macedónia Volt Jugoszláv Köztársaság területén.
   10. cikk
   Ez a megállapodás az utolsó olyan írásbeli értesítés diplomáciai úton történő beérkezésének napján lép hatályba, amelyben a Szerződő Felek értesítik egymást az e megállapodás hatálybalépéséhez szükséges eljárás befejezéséről.
   11. cikk
   (1)   Ez a Megállapodás két-két eredeti példányban készült a Szerződő Felek minden hivatalos nyelvén, kivéve máltaiul.
   (2)   Mihelyt az Európai Unió intézményei kötelesek lesznek az Európai Unió Hivatalos Lapjában az összes jogi aktust máltai nyelven közzétenni, e megállapodás két példányban máltai nyelven is el fog készülni.
   (3)   A szöveg mindegyik nyelvi változata egyaránt hiteles.
   12. cikk
   Ezt a megállapodást és az ahhoz csatolt mellékletet jegyzőkönyvként csatolják az STM-hez, és az az STM integráns részét képezi.

      Kelt Brüsszelben, 2004. november 22-én.

            Macedónia Volt Jugoszláv Köztársaság kormánya részéről

            az Európai Közösség részéről

   MELLÉKLET
   AZ I. CIKKBEN EMLÍTETT, FOLYAMATBAN LÉVŐ KÖZÖSSÉGI PROGRAMOK LISTÁJA

               —

               A megkülönböztetés elleni küzdelem (2001–2006) (1)

               —

               A társadalmi kirekesztés elleni küzdelem (2002–2006) (2)

               —

               A fogyasztóvédelmi politikát támogató közösségi cselekvések (2004–2007) (3)

               —

               Az oktatás és képzés területén európai szinten tevékenykedő szervezetek fejlesztésére irányuló közösségi cselekvési program (2004–2006) (4)

               —

               Közösségi cselekvési program az aktív európai polgárság előmozdítására (2004–2006) (5)

               —

               Közösségi cselekvés a közegészségügy területén (2003–2008) (6)

               —

               Kultúra 2000 (2000–2006) (7)

               —

               Vám (2003–2007) (8)

               —

               Daphne II. (2004–2008) (9)

               —

               eContent Plus (2004–2008) (10)

               —

               eLearning (2004–2006) (11)

               —

               Erasmus Mundus (2004–2008) (12)

               —

               Fiscalis (2003–2007) (13)

               —

               A nemek közötti esélyegyenlőség (2001–2006) (14)

               —

               Hercule (2004–2006) (15)

               —

               Intelligens Energia – Európa (2003–2006) (16)

               —

               Life (2000–2006) (17)

               —

               Leonardo da Vinci II. (2000–2006) (18)

               —

               Marco Polo (2003–2010) (19)

               —

               Media Plus (20)/Media Training (21) (2001–2006)

               —

               Safer Internet plus (2005–2008) (22)

               —

               6. Kutatási, technológiafejlesztési és demonstrációs keretprogram (2002–2006) (23)

               —

               Socrates II. (2000–2006) (24)

               —

               Ifjúság (2000–2006) (25)

      (1)  Vö. A megkülönböztetés elleni küzdelem közösségi intézkedési programjának (2001-től 2006-ig) létrehozásáról szóló, 2000. november 27-i 2000/750/EK tanácsi határozat (HL L 303., 2000.12.2., 23. o.).

      (2)  Vö. A tagállamok társadalmi kirekesztés elleni küzdelmet szolgáló együttműködése ösztönzésére szolgáló közösségi cselekvési programról szóló, 2001. december 7-i 50/2002/EK európai parlamenti és tanácsi határozat (HL L 10., 2002.1.12., 1. o.).

      (3)  Vö. A 2004–2007. évekre vonatkozóan a fogyasztóvédelmi politikát támogató közösségi cselekvések finanszírozását szolgáló általános keret létrehozásáról szóló, 2003. december 8-i 20/2004/EK európai parlamenti és tanácsi határozat (HL L 5., 2004.1.9., 1. o.).

      (4)  Vö. Az oktatás és képzés területén európai szinten tevékenykedő szervezetek fejlesztésére irányuló közösségi cselekvési program létrehozásáról szóló, 2004. április 21-i 791/2004/EK európai parlamenti és tanácsi határozat (HL L 138., 2004.4.30., 31. o.).

      (5)  Vö. Az aktív európai polgárság (társadalmi részvétel) előmozdítására irányuló közösségi cselekvési program létrehozásáról szóló, 2004. január 26-i 2004/100/EK tanácsi határozat (HL L 30., 2004.2.4., 6. o.).

      (6)  Vö. A közegészségügyre vonatkozó közösségi cselekvési program (2003–2008) elfogadásáról szóló, 2002. szeptember 23-i 1786/2002/EK európai parlamenti és tanácsi határozat (HL L 271., 2002.10.9., 1. o.).

      (7)  Vö. A Kultúra 2000 program létrehozásáról szóló, 2000. február 14-i 508/2000/EK európai parlamenti és tanácsi határozat (HL L 63., 2000.3.10., 1. o.) és a Kultúra 2000 program létrehozásáról szóló 508/2000/EK határozat módosításáról szóló, 2004. március 31-i 626/2004/EK európai parlamenti és tanácsi határozat (HL L 99., 2004.4.3., 3. o.).

      (8)  Vö. A közösségi vámügyi cselekvési program (Vám 2007) elfogadásáról szóló, 2003. február 11-i 253/2003/EK európai parlamenti és tanácsi határozat (HL L 36., 2003.2.12., 1. o.).

      (9)  Vö. A gyermekek, fiatalok és nők elleni erőszak megelőzésére és legyőzésére, valamint az áldozatok és a kockázati tényezőknek kitett csoportok védelmére irányuló közösségi fellépési program (Daphne II. program) (2004–2008) elfogadásáról szóló, 2004. április 21-i 803/2004/EK európai parlamenti és tanácsi határozat (HL L 143., 2004.4.30., 1. o.).

      (10)  Elfogadás folyamatban. Vö. COM(2004) 96 végleges, 2004/0025 (COD).

      (11)  Vö. Az információs és kommunikációs technológia (IKT) európai oktatási és szakképzési rendszerekbe történő hatékony integrálására irányuló többéves (2004–2006) program (eLearning program) elfogadásáról szóló, 2003. december 5-i 2318/2003/EK európai parlamenti és tanácsi határozat (HL L 345., 2003.12.31., 9. o.).

      (12)  Vö. Harmadik országokkal való együttműködés révén a felsőoktatásban a minőség javítására és az interkulturális megértés támogatására irányuló program (Erasmus Mundus) (2004–2008) létrehozásáról szóló, 2003. december 5-i 2317/2003/EK európai parlamenti és tanácsi határozat (HL L 345., 2003.12.31., 1. o.).

      (13)  Vö. A belső piac adózási rendszerei működésének javítását célzó közösségi program (Fiscalis program 2003–2007) elfogadásáról szóló, 2002. december 3-i 2235/2002/EK európai parlamenti és tanácsi határozat (HL L 341., 2002.12.17., 1. o.).

      (14)  Vö. A nemek közötti egyenlőségre vonatkozó közösségi keretstratégiához kapcsolódó cselekvési program (2001–2005) létrehozásáról szóló, 2000. december 20-i 2001/51/EK tanácsi határozat (HL L 17., 2001.1.19., 22. o.).

      (15)  Vö. A közösségi pénzügyi érdekek védelmének területén való tevékenységek támogatására irányuló közösségi cselekvési program (Hercule program) létrehozásáról szóló, 2004. április 21-i 804/2004/EK európai parlamenti és tanácsi határozat (HL L 143., 2004.4.30., 9. o.).

      (16)  Vö. Az energia területén többéves cselekvési program, az „Intelligens Energia – Európa” (2003–2006) elfogadásáról szóló, 2003. június 26-i 1230/2003/EK európai parlamenti és tanácsi határozat (HL L 176., 2003.7.15., 29. o.).

      (17)  Vö. A 1682/2004/EK rendelettel (HL L 308., 2004.10.5., 1. o.) módosított, a környezetvédelmi célú pénzügyi eszközről (LIFE) szóló, 2000. július 17-i 1655/2000/EK európai parlamenti és tanácsi rendelet (HL L 192., 2000.7.28., 1. o.).

      (18)  Vö. A „Leonardo da Vinci” közösségi szakképzési akcióprogram második fázisának elindításáról szóló, 1999. április 26-i 1999/382/EK tanácsi határozat (HL L 146., 1999.6.11., 33. o.).

      (19)  Vö. Az árufuvarozási rendszer környezeti teljesítményjavításának közösségi pénzügyi támogatásáról (Marco Polo program) szóló, 2003. július 22-i 1382/2003/EK európai parlamenti és tanácsi rendelet (HL L 196., 2003.8.2., 1. o.).

      (20)  Vö. Az Európai Parlament és Tanács 846/2004/EK határozatával (HL L 157., 2004.4.30., 4. o.) módosított, az európai audiovizuális alkotások fejlesztését, forgalmazását és promócióját előmozdító program végrehajtásáról (MEDIA Plus – Fejlesztés, forgalmazás és promóció) (2001–2005) szóló, 2000. december 20-i 2000/821/EK tanácsi határozat (HL L 336., 2000.12.30., 82. o.) és annak helyesbítése (HL L 13., 2001.1.17., 34. o.).

      (21)  Vö. A 845/2004/EK határozattal (HL L 157., 2004.4.30., 1. o.) módosított, 2001. január 19-i 163/2001/EK európai parlamenti és tanácsi határozat (HL L 26., 2001.1.27., 1. o.).

      (22)  Elfogadás folyamatban. Vö. COM(2004) 91 végleges, 2004/0023 (COD).

      (23)  Vö. Az Európai Közösségnek az Európai Kutatási Térség létrehozását és az innovációt előmozdító hatodik kutatási, technológiafejlesztési és demonstrációs keretprogramjáról (2002–2006) szóló, 2002. június 27-i 1513/2002/EK európai parlamenti és tanácsi határozat (HL L 232., 2002.8.29., 1. o.).

      (24)  Vö. A „Socrates” közösségi oktatási cselekvési program második szakaszának elindításáról szóló, 2000. január 24-i 253/2000/EK európai parlamenti és tanácsi határozat (HL L 28., 2000.2.3., 1. o.).

      (25)  Vö. Az „Ifjúság” közösségi cselekvési program létrehozásáról szóló, 2000. április 13-i 1031/2000/EK európai parlamenti és tanácsi határozat (HL L 117., 2000.5.18., 1. o.).